 7 ሕዳር 2020 ምንጪ ስእሊ, IOM ኣብ መንግስታት ፈዴራልን ክልል ትግራይን ክዓርግ ዝጸንሐ ምትፍናን ትማሊ ሮቡዕ ኣብ ክልል ትግራይ ዓስኪሩ ንዝነበረ ሰሜን እዝ ብምቁጽጻር ዝጀመረ ጎንጺ ኣብ ምዕራብ ትግራይ ጽዑቕ ኩናት ኣኸቲሉ ኣሎ እቲ ኵናት ኣብ ጥቓ እቲ ኣርባዕተ መዓስከራት ብዓሰርተታት ኣሽሓት ዝቑጸሩ ኤርትራውያን ስደተኛታት ዝርከብሉ ከባቢ ይካየድ ብምህላው ኣብቶም ስደተኛታት ሻቐሎት ፈጢሩ ምህላው ምንጭታትና ካብቲ ከባቢ ሓቢሮም ብዙሓት ኣብ ውሽጥን ወጻእን ዝነብሩ ቤተሰብን መቕርቦምን እቶም ኣብ መዓስከራት ዘለው ስድራቤታትን ሃገራውያንን ኣህጉራውያን ተጣበቕቲ ሰብኣዊ መሰላትን ድሕነትን ውሕስነትን እቶም ስደተኛታት ክዕቀብን ክሕሎን የተሓሳስቡ ኣለው እቶም ኣብ መዓስከራት ዓዲ ሓርሽ ማይ ዓይኒ ሕጻጽን ሽመልባን ዝርከቡ ዓሰርተታት ኣሽሓት ስደተኛታት ቅድሚ እዚ ጎንጺውን ብስግኣት ለበዳ ኮቪድን ብሕጽረት መሰረታዊ ቀረባት ኣገልግሎት ሕክምናን ማይን ክጣርዑ ምጽንሖም ንቢቢሲ ክገልጹ ጸኒሖም እዮም ኤርትራውያን ስደተኛታት ኣብ ትግራይ ክሰርሑ እንታይ ከማልኡ ይሕተቱ? 